ค่ะ ตอนนี้ประจำเดือนขาด3เดือน พอตรวจเเล้วท้องไม่ขึ้นนะคะ ช่วงนี้มีปวดท้องน้อยด้านล่างฝั่งซ้ายด้วยค่ะ อยากทราบคร่าวๆก่อนไปหาอะค่ะ ว่าเกิดจากอะไร?
สวัสดีค่ะ การที่ประจำเดือนไม่มานาน 3 เดือน หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้น ดังนั้น จึงเกิดจากสาเหตุอื่นๆ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น6. รังไข่เสื่อมก่อนกำหนด หรือเข้าสู่วัยหมดประจำเดือน โดยจะพบในผู้หญิงอายุ 40 ปีขึ้นไปหากประจำเดือนยังคงไม่มา แนะนำควรไปพบแพทย์เพื่อตรวจหาสาเหตุค่ะ หากเกิดจากการทำงานของรังไข่ที่ผิดปกติ ซึ่งเป็นสาเหตุที่พบได้บ่อย แพทย์ก็จะให้ยาปรับฮอร์โมนมาทานค่ะ